《挽知临安府兼浙西制置使曾公》
宋代·曾子良

德祐思良弼，江西出大臣。报忠昭汉议，靖献有殷仁。

皦日五朝老，清风百世人。几时归衮绣，秋草卧麒麟。

作者简介：抚州金溪人，字仲材，号平山。度宗咸淳四年进士。知淳安县，清慎自守，时边事已急，乃多方保障，民赖以安。入元，程钜夫以遗逸荐为宪佥，不赴。卒年六十三。有《易杂说》、《咸淳类稿》等。